smcproject/ml-wiki-sentences huggingface dataset:
നാഷനൽ സ്കൂൾ ഓഫ് ഡ്രാമ വിട്ടതിനുശേഷം ഡൽഹിയിൽ ആർട്ട് ഹെറിറ്റേജ് എന്ന ഗാലറി നടത്തിയിരുന്നു.
1925 ഒക്ടോബർ 18നു പൂനയിൽ പുണെയിലെ സമ്പന്ന കുടുംബത്തിൽ ഒൻപതു മക്കളിലൊരാളായി ജനിച്ചു.
അദ്ദേഹത്തിന്റെ പിതാവ്, ഇന്ത്യയിൽ വ്യാപാരം നടത്തിയിരുന്ന സൗദി അറേബ്യൻ സ്വദേശിയും മാതാവ് കുവൈറ്റ് സ്വദേശിനിയുമായിരുന്നു .
ഇന്ത്യ–പാക്ക് വിഭജനത്തിനുശേഷം കുടുംബാംഗങ്ങളേറെയും പാക്കിസ്ഥാനിലേക്കു കുടിയേറിയപ്പോൾ അൽക്കാസി മാത്രം ഇന്ത്യയിൽ തുടർന്നു.
പൂന സെന്റ് വിൻസെന്റ്സ് ഹൈസ്കൂൾ, മുംബൈ സെന്റ് സേവിയേഴ്സ് കോളജ്, ലണ്ടൻ റോയൽ അക്കാദമി ഒഫ് ഡ്രമാറ്റിക്ക് ആർട്ട്സ് എന്നിവിടങ്ങളിലായിരുന്നു പഠനം.
ഭാര്യ റോഷനായിരുന്നു പല നാടകങ്ങളുടെയും കോസ്റ്റ്യൂം ഡയറക്ടർ.
1940കളിലും അൻപതുകളിലും 1962 വരെ മുംബൈയിൽ ഗ്രീക്ക് ദുരന്തനാടകങ്ങളം ഷെയ്ക്സ്പിയർ നാടകങ്ങളും ഉൾപ്പെടെ അവതരിപ്പിച്ചു ശ്രദ്ധേയനായ ശേഷമാണു ഡൽഹിയിലേക്കു തട്ടകം മാറ്റിയത്.
1962ൽ ന്യൂഡൽഹിയിലെ നാഷണൽ സ്കൂൾ ഒഫ് ഡ്രാമാ ആൻഡ് ഏഷ്യൻ തിയെറ്റർ ഇൻസ്റ്റിറ്റ്യൂട്ടിന്റെ ഡയറക്ടറായി.
1977 വരെ തൽസ്ഥാനത്തു തുടർന്നു.
നസീറുദ്ദീൻ ഷാ , ഓം പുരി , വിജയ മേത്ത , രോഹിണി ഹട്ടംഗഡി തുടങ്ങിയ പ്രതിഭകൾ സ്കൂൾ ഒഫ് ഡ്രാമയിൽ അൽകാസിയുടെ വിദ്യാർത്ഥികളായിരുന്നു
മുംബൈ തിയെറ്റർ യൂണിറ്റിന്റെ ആഭിമുഖ്യത്തിലുള്ള നാടകവിദ്യാലയം സ്ഥാപിച്ചത് ഇദ്ദേഹമാണ്.
ഗിരിഷ് കർണാടിന്റെ തുഗ്ലക്ക്, ധരംവീർ ഭാരതിയുടെ അന്ധാ യുഗ്, മോഹൻ രാകേഷിന്റെ ആഷാഢ് കാ ഏക് ദിൻ തുടങ്ങിയ നാടകങ്ങൾ അൽക്കാസി അരങ്ങിലെത്തിച്ചത് ഏറെ ശ്രദ്ധിക്കപ്പെട്ടു.
2020 ഓഗസ്റ്റ്  4 ന് അന്തരിച്ചു.
എൻ.എസ്.ഡി മുൻ ഡയറ്കടർ ആയ അമൻ അല്ലാനയും ഫൈസൽ അൽകാസിയും പുത്രന്മാരാണ്.
അമൻ അല്ലാന എൻ.എസ്.ഡി മുൻ ഡയറ്കടറായിരുന്നു.
പുരസ്കാരങ്ങൾ 1962ൽ കേന്ദ്രസംഗീതനാടക അക്കാദമി പുരസ്കാരം.
1966ൽ പത്മശ്രീ പുരസ്കാരം.
2011ൽ പത്മവിഭൂഷൺ പുരസ്കാരം.
അവലംബം ↑ Well deserved Archived 2005-12-01 at the Wayback Machine . 'The Hindu' 2004 ഡിസംബർ 12 ↑ https://www.manoramaonline.com/news/india/2020/08/05/theatre-legend-ebrahim-alkazi-dead.html 1 2 Ebrahim Alkazi - എൻസൈക്ലോപീഡിയ ബ്രിട്ടാനിക്ക ↑ Theatre is revelation Archived 2008-03-02 at the Wayback Machine .
-'The Hindu' 2008 ഫെബ്രുവരി 24 ↑ ↑ കുഴൂരിനും ഡോ. പി.കെ. വാര്യർക്കും  ക്യാപ്റ്റൻ കൃഷ്ണൻനായർക്കും പദ്മഭൂഷൺ മാതൃഭൂമി ദിനപത്രം.
ഇബ്രാഹിം ബീരിച്ചേരി
മാപ്പിളപ്പാട്ടിനെ ജനകീയമാക്കുന്നതിൽ പങ്കുവഹിച്ച ഗായകനും രചയിതാവുമായിരുന്നു ഇബ്രാഹിം ബീരിച്ചേരി .
കേരളത്തിലെ കാസർഗോഡ് ജില്ലയിലെ തൃക്കരിപ്പൂരിനടുത്ത ബീരിച്ചേരിയിലായിരുന്നു ജനനം.
കേരളത്തിലങ്ങോളവും വിദേശ രാജ്യങ്ങളിലെയും നിരവധി വേദികളിൽ പാടിയ അദ്ദേഹം ദഫ്‌മുട്ട് , കോൽക്കളി , ഒപ്പന തുടങ്ങിയ മാപ്പിള കലകളിലും സജീവമായിരുന്നു.
ഖവാലി , പ്രേമഗാനങ്ങൾ, കല്യാണപ്പാട്ടുകൾ , മൈലാഞ്ചിപ്പാട്ട് തുടങ്ങി ഏതുപാട്ടും മധുരമായി പാടാൻ ഇബ്രാഹിമിന് കഴിഞ്ഞിരുന്നു.
നിരവധി ആൽബങ്ങൾ പുറത്തിറക്കിയിട്ടുണ്ട്.
തൃക്കരിപ്പൂരിലെ സലാം ബീരിച്ചേരിയുടെ കീഴിലാണ് ഈ രംഗത്തേക്ക് കടന്നുവന്നത്.
പിന്നീട് അസീസ് തായിനേരിയുടെ കീഴിൽ നിരവധി വർഷക്കാലം ഗാനങ്ങൾ അവതരിപ്പിച്ചു.
മാ­പ്പി­ള­പ്പാ­ട്ട് ക­ലാ­കാ­ര­ന്മാ­രു­ടെ സം­ഘ­ട­നയാ­യ 'ഉ­മ്മാ­സി'­ന്റെ ഭാ­ര­വാ­ഹി­ പദവിയും വഹിച്ചിട്ടുണ്ട്.
ഭാര്യ: സാജി­ത­.
മക്ക­ളി­ല്ല.
ദർശന ചാനലിൽ കുപ്പിവള റിയാലിറ്റിഷോയിൽ പങ്കെടുത്തുകൊണ്ടിരിക്കുമ്പോഴാണ് അസുഖം പിടിപെട്ടത്.
മരണസമയത്ത് 49 വയസ്സായിരുന്നു.
2012 സപ്തംബർ മാസത്തിലാണ് മരണപ്പെട്ടത്.
അവലംബം ↑ ↑ |കാസർഗോഡ് വാർത്ത പുറത്തേക്കുള്ള കണ്ണികൾ Archived 2012-10-25 at the Wayback Machine .
ഈനാമ്പേച്ചി (ജനുസ്സ്) ഇംഗ്ലീഷ് വിലാസം https://ml.wikipedia.org/wiki/Pangolin
ഫിലോഡേറ്റ ഗോത്രത്തിൽ പെട്ട ഒരു സസ്തനിയാണ്‌ ഈനാമ്പേച്ചി .
ഉറുമ്പുതീനി, അളുങ്ക്  എന്നീ പേരിലും അറിയപ്പെടുന്നു.
ഈ ഗോത്രത്തിൽ മാനിഡേ എന്ന ഏക കുടുംബവും അതിൽ എട്ടു ജാതികളുള്ള മാനിസ് എന്ന  ജനുസും മാത്രമാണ്‌ അവശേഷിച്ചിട്ടുള്ളത്.
ഇവയ്ക്കുപുറമേയുള്ള ജാതികൾ അന്യംനിന്നുപോയി.
അതിവേഗം വംശനാശം സംഭവിച്ചുകൊണ്ടിരിക്കുന്ന ഒരു ജീവിയാണ് .
ഈനാമ്പേച്ചി 
ഈനാമ്പേച്ചികൾക്ക് ശരീരത്തെ പൊതിഞ്ഞ് കെരാറ്റിൻ എന്ന വസ്തു കൊണ്ടു നിർമ്മിതമായ വലിയ ശൽക്കങ്ങൾ ഉണ്ട്.
സസ്തനികൾക്കിടയിൽ ഈ അനുകൂലനം ഉള്ള ഏക ഗോത്രം ഈനാമ്പേച്ചികളുടേതാണ്‌.
ആഫ്രിക്കയിലേയും ഏഷ്യയിലേയും ഉഷ്ണമേഖലാ പ്രദേശങ്ങളിലാണ്‌ ഇവ കാണപ്പെടുന്നത്.
ഇവയുടെ ഇംഗ്ലീഷ് പേര്‌ "പാൻ‌ഗോളിൻ" എന്നാണ്‌.
"ചുരുണ്ടുകൂടുന്നത്" എന്നർത്ഥമുള്ള 'പെങ്കുലിങ്ങ്' എന്ന മലയൻഭാഷാപദത്തിൽ നിന്നാണ്‌ ഈ പേരിന്റെ നിഷ്പത്തി.
ഇന്ത്യൻ ഈനാമ്പേച്ചി ( ശാസ്ത്രീയനാമം : Manis crassicaudata ) ആണ് ഇന്ത്യൻ ഉപഭൂഖണ്ഡത്തിൽ കാണപ്പെടുന്നത്.
നിശാചാരികളായ ഈനാമ്പേച്ചികളെ അവയുടെ അതിതീക്ഷ്ണമായ ഘ്രാണശേഷി ഇരതേടാൻ സഹായിക്കുന്നു.
നീളവാലൻ ഈനാമ്പേച്ചികൾ (long-tailed pangolin) പകലും സക്രിയരായിരിക്കാറുണ്ട്.
എങ്കിലും പൊതുവേ ഇനാമ്പേച്ചികൾ പകൽ മുഴുവൻ പന്തുപോലെ ഉരുണ്ട് ഉറങ്ങി കഴിയുന്നു.
ആന്റ് ഈറ്റർ , തേവാങ്ക് എന്നിവയോട് രൂപസാദൃശ്യം പുലർത്തുന്ന ആർമെഡില്ലോകൾക്കൊപ്പവും ഇവയെ മുൻ‌കാലങ്ങളിൽ വർഗ്ഗീകരിച്ചിരുന്നു.
പക്ഷേ ജനിതകശാസ്ത്രം നൽകുന്ന പുതിയ തെളിവുകൾ, ജീവിച്ചിരിക്കുന്ന ജന്തുക്കളിൽ ഇവയുടെ ഏറ്റവുമടുത്ത ബന്ധുക്കൾ മാംസഭോജികളാണെന്ന അനുമാനത്തിലേയ്ക്കു നയിക്കുന്നു.
അന്യംനിന്നുപോയ അനേകം വിഭാഗങ്ങൾ അടങ്ങുന്ന "സിമോലെസ്റ്റ" ജന്തുഗോത്രത്തിൽ പെടുന്നവയാണ്‌ ഇവയെന്ന് കരുതുന്ന ജീവാശ്മവിദഗ്ദ്ധന്മാരുമുണ്ട്.
രൂപം, സ്വഭാവം ഇന്തോനേഷ്യയിൽ ജാവാദ്വീപിലെ സുന്ദാ ഈനാമ്പേച്ചി, "മാനിസ് ജാവാനിക്ക"
വലിയ ഫലകങ്ങൾ പോലുള്ള ശൽക്കങ്ങളാണ്‌ ഈനാമ്പേച്ചിയുടെ ശരീരപ്രകൃതിയിൽ ഏറ്റവും ശ്രദ്ധിക്കപ്പെടുന്നത്.
കാഠിന്യമേറിയ കെരാറ്റിൻ എന്ന വസ്തു കൊണ്ടാണ്‌ ഈ ശൽകങ്ങൾ നിർമ്മിച്ചിരിക്കുന്നത്.
മനുഷ്യരുടേയും നാൽക്കാലികളുടേയും നഖങ്ങൾ നിർമ്മിച്ചിരിക്കുന്ന വസ്തു തന്നെയാണിത്.
നവജാതമായ ഈനമ്പേച്ചികളിൽ മൃദുവായിരിക്കുന്ന ശൽക്കങ്ങൾ അവ വളരുന്നതോടെ കാഠിന്യം നേടുന്നു.
ശത്രുഭീഷണി നേരിടുമ്പോൾ, തല വാലിനടിയിൽ ഒളിച്ച്, ശൽക്കങ്ങളെ പ്രതിരോധകവചമാക്കി പന്തുപോലെ ചുരുണ്ടുകൂടാൻ ഇവയ്ക്കാകുന്നു.
കത്തിപോലെ നിശിതമായ ശൽക്കങ്ങൾ പ്രതിരോധത്തെ സഹായിക്കുന്നു.
തേവാങ്കുകളെപ്പോലെ ഈനാമ്പേച്ചികൾക്കും ശരീരത്തിന്റെ പിൻ‌ഭാഗത്തെ ഗ്രന്ഥികളിൽ നിന്ന് രൂക്ഷഗന്ധമുള്ള ഒരുതരം ശ്രവം വമിപ്പിക്കാനാകും.
ഇവയുടെ കാലുകൾ നീളം കുറഞ്ഞവയും കൂർത്ത നഖങ്ങൾ ഉള്ളവയുമാണ്‌.
നഖങ്ങൾ ചിതലിന്റേയും ഉറുമ്പിന്റേയും പുറ്റുകൾ മാന്താനും പിടിച്ചുകയറാനും പ്രയോജനപ്പെടുന്നു.
സഞ്ചരിക്കുമ്പോൾ,  കൂർത്ത് ഏറെ നീളമുള്ള നഖങ്ങളെ സം‌രക്ഷിക്കാനായി മുൻ‌കാല്പത്തികൾ മടക്കി വച്ചിരിക്കും.
ജാതി അനുസരിച്ച് ഈനാമ്പേച്ചികൾക്ക്  30 സെന്റീമീറ്റർ തുടങ്ങി 100 സെന്റിമീറ്റർ വരെ (12 മുതൽ 39 വരെ ഇഞ്ച്) വലിപ്പമുണ്ടാകാം.
പെൺ ഈനാമ്പേച്ചികൾക്ക് പൊതുവേ വലിപ്പം കുറവായിരിക്കും.
ഏറെ നീളത്തിൽ ഉദരാശയത്തോളം വരെ എത്തുന്ന നാവാണ്‌ ഇവക്കുള്ളത്.
ഏകോന്മുഖ പരിണാമം (convergent evolution) മൂലം ഈനാമ്പേച്ചികൾക്കും ഭീമൻ ഉറുമ്പുതീനിക്കും കുഴൽച്ചുണ്ടൻ തേൻ വാവലിനും (tube-lipped nectar bat) കണ്ഠത്തിലെ ഹൈപ്പോയിഡ് അസ്ഥിയിൽ ഉറപ്പിച്ചിട്ടില്ലാത്ത നാവാണുള്ളത്.
ഇവയുടെ നാവുകൾ, കണ്ഠകൂപത്തെ കടന്ന് ഔരസാശയത്തോളം എത്തിനിൽക്കുന്നു.
നാവിന്റെ ഈ നീൾച്ച നിലകൊള്ളുന്നത് നെഞ്ഞസ്ഥിക്കും(sternum) ശ്വാസനാളത്തിനും ഇടയിലാണ്‌.
വലിയ ഈനാമ്പേച്ചികൾക്ക് അവയുടെ നാവ് 40 സെന്റിമീറ്റർ (16 ഇഞ്ച്) വരെ നീട്ടാനാകും.
ആഹാരം ഒരീനാമ്പേച്ചിയുടെ ചിത്രം
ഈനാമ്പേച്ചികൾക്ക് പല്ല് ഇല്ലാത്തതിനാൽ ചവയ്ക്കാനാവില്ല.
ചിതല്പുറ്റുകളേയും മറ്റും മുൻ‌കാലുകളിലെ കൂർത്ത നഖങ്ങൾ ഉപയോഗിച്ച് പൊളിച്ചതിനു ശേഷം നീണ്ട നാക്ക് അവയ്ക്കുള്ളിലേയ്ക്കു കടത്തിയാണ്‌ ഇവ ഇരതേടുന്നത്.
ഉറുമ്പുകളെ നാവിൽ ഒട്ടിച്ചെടുക്കാൻ സഹായിക്കുന്നതരം ഉമിനീർ പുറപ്പെടുവിക്കുന്ന ഗ്രന്ഥികൾ അവയുടെ ഔരസാശയത്തിലുണ്ട്.
മരം‌കേറി ഈനാമ്പേച്ചിയെപ്പോലുള്ള ചില ജാതികൾ നീണ്ട വാലുപയോഗിച്ച് വൃക്ഷശാഖകളിൽ ചുറ്റിപ്പിടിച്ചു കിടന്ന് അവയുടെ തൊലിയ്ക്കുള്ളിൽ ഷഡ്പദങ്ങളെ കണ്ടെത്തി ആഹരിക്കുന്നു.
ഈനാമ്പേച്ചികളുടെ ഗർഭകാലം 120 മുതൽ 150 വരെ ദിവസമാണ്‌.
ആഫ്രിക്കൻ ഇനങ്ങളിൽ ഒരു പ്രസവത്തിൽ ഒരു കുഞ്ഞ് മാത്രം പിറക്കുന്നു.
ഏഷ്യൻ ഇനങ്ങളിൽ ഒരു  പ്രസവത്തിൽ മൂന്നു കുഞ്ഞുങ്ങൾ വരെ കണ്ടേക്കാം.
പിറവിയിൽ കുഞ്ഞുങ്ങളുടെ തൂക്കം 80 മുതൽ 450 ഗ്രാം വരെ ഉണ്ടായിരിക്കും.
തുടക്കത്തിൽ ശൽക്കങ്ങൾ മൃദുവായിരിക്കും.
അമ്മമാരുടെ വാലിൽ പിടിച്ചിരുന്ന് കുഞ്ഞുങ്ങൾ അവരോടൊപ്പം സഞ്ചരിക്കുന്നു.
എന്നാൽ തുരന്ന് മാളങ്ങൾ ഉണ്ടാക്കുന്ന ഇനങ്ങളിൽ കുഞ്ഞുങ്ങൾ ആദ്യത്തെ 2-4 ആഴ്ചക്കാലം മാളത്തിൽ കഴിയുന്നു.
മൂന്നാം മാസത്തിലാണ്‌ മുലകുടി മാറുന്നത്.
രണ്ടു വയസ്സാകുന്നതോടെ ഈനമ്പേച്ചികൾ ലൈംഗിക പക്വത പ്രാപിക്കുന്നു.
അവലംബം ↑ {{ cite book }} : Invalid | ref=harv ( help ) ↑ {{ cite web }} : Check date values in: | accessdate= ( help ) ↑ {{ cite book }} : Unknown parameter | writer= ignored ( help ) 1 2 3 ↑ {{ cite journal }} : Explicit use of et al. in: | author= ( help ) ↑ BioMed Central | Full text | A higher-level MRP supertree of placental mammals ↑ ↑
ഈദ് ഗാഹ് (ചെറുകഥ) ഇംഗ്ലീഷ് വിലാസം https://ml.wikipedia.org/wiki/Idgah_(short_story)
മുൻഷി പ്രേംചന്ദ് ഉർദുവിൽ എഴുതിയ ഒരു ഹിന്ദുസ്ഥാനി ചെറുകഥയാണ് ഈദ് ഗാഹ്.
(ഉർദു: عیدگاہ, ഹിന്ദി: ईदगाह).
1938 -ൽ പ്രസിദ്ധീകരിച്ച ഈ കഥ പ്രേംചന്ദിന്റെ ഏറ്റവും പ്രസിദ്ധമായ രചനകളിൽ ഒന്നായി പറയപ്പെടുന്നു.
മുത്തശ്ശി ആമിനയ്‌ക്കൊപ്പം താമസിക്കുന്ന ഹമീദ് എന്ന നാല് വയസുള്ള അനാഥയുടെ കഥയാണ് ഈദ് ഗാഹ് പറയുന്നത്.
കഥയിലെ നായകനായ ഹമീദിന് മാതാപിതാക്കളെ നഷ്ടപ്പെട്ടിരുന്നു.
എന്നിരുന്നാലും മുത്തശ്ശി അവനോട് പറയുന്നു, അവന്റെ പിതാവ് പണം സമ്പാദിക്കാൻ വിട്ടുപോയെന്നും അവന്റെ അമ്മ അവനുവേണ്ടി മനോഹരമായ സമ്മാനങ്ങൾ വാങ്ങാൻ അല്ലാഹുവിങ്കലേക്ക് പോയിട്ടുണ്ടെന്നും.
ഇത് ഹമീദിനെ പ്രതീക്ഷയിൽ നിറയ്ക്കുന്നു.
അവരുടെ ദാരിദ്ര്യത്തെയും ചെറുമകന്റെ ക്ഷേമത്തെയും ചുറ്റിപ്പറ്റിയുള്ള ആമിനയുടെ ആശങ്കകൾക്കിടയിലും, ഹമീദ് സന്തുഷ്ടനും ഉത്സാഹവാനുമായ കുട്ടിയാണ്.
ഗ്രാമത്തിലെ മറ്റ് ആൺകുട്ടികളുമായി ഹമീദ് ഈദ് ഗാഹിലേക്ക്  പുറപ്പെടുമ്പോൾ ഈദ് രാവിലെ കഥ ആരംഭിക്കുന്നു.
ഒരു റംസാൻ പെരുന്നാളിനു നാട്ടുകാരോടൊപ്പം ഈദ് ഗാഹ് (മുസ്ലിംകളുടെ പെരുന്നാൾ നമസ്കാരം നടക്കുന്ന സ്ഥലം ആണ് ഈദ് ഗാഹ്. ഈദ് എന്ന അറബി പദവും ഗാഹ് എന്ന പേർഷ്യൻ പദവും ചേർന്നാണ് ഈ പ്രയോഗമുണ്ടായത്. സമയം, സ്ഥലം, ഇടം എന്നൊക്കെയാണ് ഗാഹിന്റെ സാരം) സന്ദർശിക്കുന്ന നാലു വയസ്സുകാരൻ ഹാമിദിന്റെ പെരുന്നാൾദിവസ കഥയാണ് പ്രേംചന്ദ് വിവരിക്കുന്നത്.
ഉമ്മയും വാപ്പയും നഷ്ടപ്പെട്ട ഹാമിദ്  അമ്മൂമയോടൊപ്പമാണ് കഴിയുന്നത്.
ദരിദ്രരാണവർ.
മാതാപിതാക്കൾ കൈനിറയെ സമ്മാനങ്ങളുമായി ദൈവത്തിന്റെ അടുക്കൽ നിന്നും തിരിച്ചു വരുമെന്നാണ് അവൻ ധരിച്ചിരിക്കുന്നത്.
അന്ന് അവരുടെ ദാരിദ്ര്യമെല്ലാം മാറുമെന്നും.
ഒരു റംസാൻ പെരുന്നാളിനു നാട്ടിലുള്ള എല്ലാവരേയും പോലെ അവനും ഉടുത്തൊരുങ്ങി പെരുന്നാൾ മൈതാനിയിലേക്ക് (ഈദ് ഗാഹ്) പോകുന്നു.
പെരുന്നാൾ നമസ്ക്കാരാനന്തരം ഉൽസവ പറമ്പിൽ കൂട്ടുകാരോടൊപ്പം ഹാമിദ് ചുറ്റി തിരിയുന്നു ഏവർക്കും കളിപ്പാട്ടങ്ങളും പലഹാരങ്ങളും വാങ്ങാനാണ് ആവേശം.
ഹാമിദിന്റെ കൈയ്യിൽ ആകെയുള്ളത് മൂന്ന് പൈസയാണ്.
കൂട്ടുക്കാർ വാങ്ങുന്ന പലഹാരങ്ങളും കളിക്കോപ്പുകളും അവൻ കൊതിയോടെ നോക്കുന്നു.
അവയെല്ലാം അവനു  അപ്രാപ്യമാണ്.
അവൻ ഒരു കടയിൽ വില്പനയ്ക്ക് വെച്ചിരിക്കുന്ന കൊടിൽ (പാചക ചവണ) കാണുന്നു.
ചപ്പാത്തിയുണ്ടാക്കുമ്പോളൊക്കെ കൈപൊള്ളുന്ന തന്റെ ഉമ്മാമ്മാക്ക് ഒരു കൊടിൽ വാങ്ങാൻ അവൻ തീർച്ചപ്പെടുത്തി.
കൈയ്യിലുള്ള പണത്തിന്റെ ഇരട്ടി വിലയാണ് കടക്കാരൻ ആവശ്യപ്പെടുന്നത്.
എന്നാൽ ഹാമിദ് വിലപേശി അത് കരസ്ഥമാക്കുന്നു.
പൊട്ടുന്ന കളിപ്പാട്ടങ്ങളും തിന്നു തീർന്ന പലഹാരങ്ങളുമായി കൂട്ടുകാർ മടങ്ങാനൊരുങ്ങുമ്പോൾ പൊട്ടാത്ത ശക്തിയുള്ള കൊടിലുമായി ഹാമിദ് അവരുടെ ഇടയിൽ തിളങ്ങുന്നു.
പലരും അവന്റെ കൈയ്യിൽ നിന്നും അത് വിലയ്ക്ക് വാങ്ങാൻ ശ്രമിക്കുന്നു.
എന്നാൽ അവൻ വഴങ്ങുന്നില്ല.
നേരം ഇരുട്ടി  നാട്ടിൽ എത്തുമ്പോൾ തന്നെ പലരുടേയും കളിപ്പാട്ടങ്ങൾ പൊട്ടുന്നു.
ഹാമിദിന്റെ ഉമ്മാമ അവനെ സ്വീകരിക്കുമ്പോൾ അവൻ ആ കൊടിൽ കാണിച്ച് കൊടുക്കുന്നു.
" പകൽ മുഴുവൻ ഒന്നും കഴിക്കാതെ പട്ടിണി കിടന്ന് നീ വാങ്ങിയത് ഇതാണോ, ? എന്ത് ബുദ്ധിമോശമാണ് മോനേ ഇത്?"
എന്ന് അമ്മൂമ്മ  ശാസിക്കുന്നു.
ഹാമിദ് ശാസനയിൽ നിരാശനായി.
അവൻ പറയുന്നു.
“എന്നും ഉമ്മാമ്മ ചപ്പാത്തിയുണ്ടാക്കുമ്പോൾ കൈ പൊള്ളാറില്ലേ. അത് കൊണ്ടാണ് ഞാൻ ഉമ്മാമ്മാക്ക് ഈ കൊടിൽ വാങ്ങിയത്.”
ഉൽസവ തിമിർപ്പിൽ കൂട്ടുകാരോടൊപ്പം ഉല്ലസിക്കാൻ പോയ ആ കുഞ്ഞുപൈതൽ  മേളത്തിനിടയിലും കിളവിയായ തന്നെ ഓർക്കുകയായിരുന്നു എന്ന് കണ്ട് ആ വൃദ്ധയുടെ കണ്ണു നിറയുന്നു.
അവനെ കെട്ടിപിടിച്ച് പ്രാർത്ഥനാനുഗ്രഹങ്ങൾ ചൊരിയുമ്പോൾ ആ കുഞ്ഞ് വലിയ ആളായി മാറുകയും കരയുന്ന വൃദ്ധ   കുഞ്ഞിനെപൊലെയാവുകയും ചെയ്യുന്ന ഹൃദയസ്പർശിയായ രംഗത്തോടെ കഥ സമാപിക്കുന്നു.
പുനരാവിഷ്ക്കാരങ്ങൾ
ഈദ് ഗാഹ് ഇന്ത്യയിലെ വിവിധ സംസ്ഥാനങ്ങളിൽ സ്കൂൾ പാഠ പുസ്തകങ്ങളിൽ കാലാകാലങ്ങളിൽ പാഠ ഭാഗമാക്കപ്പെട്ടിട്ടുണ്ട്.
കൂടാതെ, നിരവധി തവണ നാടകമായും, കഥക് അടക്കം മറ്റ് കലാരൂപങ്ങളായും വിവിധ ഭാഷകളിൽ ഈ കഥ ആവിഷ്ക്കരിക്കപ്പെട്ടിട്ടുണ്ട്.
അനവധി ഹ്രസ്വ ചിത്രങ്ങൾക്കും ഈ പ്രേംചന്ദ് കഥ രൂപം നൽകിയിട്ടുണ്ട്.
Story in Urdu
An English translation of the story Archived 2016-03-03 at the Wayback Machine .
ഹ്രസ്വ ചിത്രം യൂട്യൂബിൽ
ഈനാമ്പേച്ചി ഇംഗ്ലീഷ് വിലാസം https://ml.wikipedia.org/wiki/Manis_crassicaudata
ഈനാമ്പേച്ചി അഥവാ ഇന്ത്യൻ ഈനാമ്പേച്ചി ( ശാസ്ത്രീയനാമം : Manis crassicaudata ) ഇന്ത്യൻ ഉപഭൂഖണ്ഡത്തിൽ കാണപ്പെടുന്ന ഈനാമ്പേച്ചി ജനുസ്സിൽപ്പെട്ട ഒരു ജന്തുവാണ്.
ഇവയുടെ ശരീരം മുഴുവനും കവചം പോലെ ശല്ക്കങ്ങൾ കൊണ്ട് പൊതിഞ്ഞിരിക്കുന്നു.
കടുവ പോലെയുള്ള ശത്രുവിൽ നിന്ന് രക്ഷപെടുന്നതിനുവേണ്ടി സ്വയം പ്രതിരോധത്തിനായി ഒരു പന്തുപോലെ ചുരുണ്ടുകൂടുന്നു.
ഈയവസരത്തിൽ ശല്ക്കത്തിന്റെ നിറം മാറി അതിനു ചുറ്റുമുള്ള ഭൂമിയുടെ നിറമായി തീരുന്നു.
മങ്ങിയ ഊത നിറം കലർന്ന വെള്ളത്തൊലിയും മുകൾഭാഗത്ത് അതിനെ മുടിനിൽക്കുന്ന ഒരുകൂട്ടം മഞ്ഞ ചെതുമ്പലുകളുള്ള ജീവിയാണ് ഈനാംപേച്ചി.
അങ്ങുമിങ്ങും ചുവപ്പു കലർന്ന തവിട്ടുനിറവുമുണ്ട്.
മുഖത്തു ശരീരത്തിന്റെ അടിവശത്തു മാത്രമേ തൊലി കാണാൻ കഴിയൂ.
അതിന്റെ പിൻകാലുകളിൽ പാദത്തിന്റെ അടിവശം കട്ടിയുള്ള തൊലിയോടുകൂടിയതും മൂർച്ഛയില്ലാത്ത നീളം കുറഞ്ഞ നഖങ്ങളോടുകൂടിയതുമാണ്.
മുൻകാലുകളാകട്ടെ ശക്തവും വളരെ നീളമുള്ള നഖങ്ങളോടു കൂടിയതുമാണ്.
ശരീരത്തിന്റെ മൊത്തം നീളം: 60-70 സെ.
തൂക്കം: 9-11 കിലോ.
ആവാസം / കാണപ്പെടുന്നത്
ബംഗ്ലാദേശ് , ഇന്ത്യ , ശ്രീലങ്ക , നേപ്പാൾ , ഭൂട്ടാൻ എന്നീ രാജ്യങ്ങളിലെ കുന്നുകളിലെ സമതലപ്രദേശങ്ങളിൽ ഇതിനെ സാധാരണ കണ്ടുവരുന്നു.
മറ്റുസ്ഥലങ്ങളിൽ ഇത് സാധാരണയായി കാണപ്പെടുന്നില്ല.
മുൻകാലുകളിലെ നഖങ്ങൾകൊണ്ട് മൺകൂനകളിലും തടികളിലും കാണപ്പെടുന്ന ചിതലുകളെയും ഉറുമ്പുകളെയും ഭക്ഷിക്കുന്ന കീടഭോജി വിഭാഗത്തിൽപ്പെടുന്നവയാണിവ.
നിശാസഞ്ചാരികളായ ഇവ പകൽ മുഴുവനും ആഴത്തിലുള്ള മാളങ്ങളിൽ വിശ്രമിക്കുന്നു.
ഇവയെ ഇറച്ചിയ്ക്കും പരമ്പരാഗതമായ ഔഷധ നിർമ്മാണത്തിനും വേണ്ടി വേട്ടയാടപ്പെടുന്നു.
ശത്രുക്കളെ കണ്ടാൽ ഈനാംപേച്ചി ശക്തമായി ചീറും.
ഈനാമ്പേച്ചികൾക്ക് ശരീരത്തെ പൊതിഞ്ഞ് കെരാറ്റിൻ എന്ന വസ്തു കൊണ്ടു നിർമ്മിതമായ വലിയ ശൽക്കങ്ങൾ ഉണ്ട്.
ഈനാമ്പേച്ചി ദിനം
ഫെബ്രുവരി 20-ാം തീയതി ലോക ഈനാംപേച്ചി ദിനമായി ആചരിക്കുന്നു.
മുതുമല നാഷണൽ പാർക്ക് (തമിഴ്നാട്)
ബന്ദിപ്പൂർ നാഷണൽ പാർക്ക് (കർണ്ണാടകം) നിലനില്പിനുള്ള ഭീഷണി
വേട്ടയാടൽ ഇതും കാണുക കേരളത്തിലെ സസ്തനികൾ അവലംബം പുറത്തേക്കുള്ള കണ്ണികൾ Manis crassicaudata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Manis crassicaudata എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ഈന്തപ്പം ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കേരളത്തിലെ ഒരു പലഹാരമാണ് ഈന്തപ്പം .
പോഷകമൂല്യമുള്ള ഭക്ഷണമാണിതു് ചേരുവകൾ ഈന്തിന്റെ കായ പിളർന്നതു് അരി പരിപ്പ് പാകം ചെയ്യുന്ന വിധം
ഈന്തിന്റെ കായ പിളർന്നെടുത്ത പരിപ്പും അരിയും ചേർത്ത് വേവിച്ചെടുത്താണു് ഈന്തപ്പമുണ്ടാക്കുന്നതു്.
ഈദ് ഗാഹ് ഇംഗ്ലീഷ് വിലാസം https://ml.wikipedia.org/wiki/Eidgah ഈദ് ഗാഹിൽ ഈദ് സന്ദേശം നൽകുന്ന ഇമാം.
മുസ്ലിംകളുടെ പെരുന്നാൾ പ്രാർത്ഥന( നമസ്കാരം) നടക്കുന്ന സ്ഥലം ആണ് ഈദ് ഗാഹ് .
ഈദ് എന്ന അറബി പദവും ഗാഹ് എന്ന പേർഷ്യൻ പദവും ചേർന്നാണ് ഈ പ്രയോഗമുണ്ടായത്.
സമയം, സ്ഥലം, ഇടം എന്നൊക്കെയാണ് ഗാഹിന്റെ സാരം.
പ്രത്യേക ആവശ്യത്തിന് ഒരുമിച്ചുകൂടുന്ന സ്ഥലങ്ങളെ ഗാഹ് എന്ന് പറയാറുണ്ട്.
കോടതിക്ക് ബാർഗാഹ് എന്നും,വിനോദങ്ങൾ അർങ്ങേറുന്ന സ്ഥലത്തിന് ബാസീ ഗാഹ് എന്നും പറയുന്നു.
ഖുർആനിലോ ഹദീഥിലോ ഈദ് ഗാഹ് എന്ന പ്രയോഗമില്ല.
നമസ്കാരസ്ഥലം എന്ന അർഥത്തിൽ മുസ്വല്ല എന്ന വാക്കാണ് ഹദീഥിൽ വന്നിട്ടുള്ളത്.
ഈദ് ഗാഹുകൾക്ക് അറബിയിൽ മൈദാനുസ്വലാത് എന്നാണ് സാധാരാണ പറയുക.
നബിചര്യയിൽ
പെരുന്നാൾ പ്രാർത്ഥന( നമസ്കാരം) പള്ളിയിൽ വെച്ചാകാമെങ്കിലും പ്രത്യേകം സജ്ജമാക്കിയ ഈദ് ഗാഹുകളിൽ നടത്തുന്നതാണ് നബിചര്യ (സുന്നത്ത്).
മുഹമ്മദ്നബി ജീവിതകാലത്തിനിടയിൽ ഒരു തവണ മാത്രമെ പള്ളിയിൽ വെച്ച് പെരുന്നാൾ പ്രാർത്ഥന നടത്തിയിട്ടുള്ളൂ( മഴയായതിനാൽ ഈദ് ഗാഹ് പ്രായോഗികമല്ലാത്തതിനാൽ).
പെരുന്നാൾ ദിനത്തിൽ പ്രഭാതപ്രാർത്ഥനക്ക് ശേഷം കുളിച്ച് പുതുവസ്ത്രങ്ങളണിഞ്ഞ് കുടുംബാംഗങ്ങളോടൊത്ത്  ഈദ് ഗാഹിലെത്തണം.
ദൈവത്തെ പ്രകീർത്തിക്കുന്ന വചനങ്ങൾ മുഴക്കിയാണ് ഈദ് ഗാഹുകളിൽ അണിനിരക്കേണ്ടത്.
ആദ്യം രണ്ട് തവണ(റകഅത്) നമസ്കരിച്ച ശേഷം നേതാവ് (ഇമാം) ഈദ് സന്ദേശം നൽകുന്നതോടെ ഈദ് പ്രാർത്ഥന പൂർണ്ണമാകുന്നു.
2013ലെ ഈദുൽ ഫിത്‌റിന്‌ ഡൽഹി ജമാ മസ്‌ജിദിൽ നിന്നുള്ള ദൃശ്യം കേരളത്തിൽ
കേരളത്തിൽ ഈദ് ഗാഹുകൾ സംഘടിപ്പിക്കുന്ന പതിവ് ആദ്യകാലത്ത് ഉണ്ടായിരുന്നില്ല.1932ൽ ഒരു ബലി പെരുന്നാളിന് കണ്ണൂർ ജില്ലയിലെ തലശ്ശേരിയിലാണ്  കേരളത്തിൽ ആദ്യമായി ഈദ് ഗാഹ് സംഘടിപ്പിച്ചത്.
എന്നാൽ കേരളത്തിനു പുറത്ത് ഇന്ത്യയിലെ എല്ലാ സ്ഥലത്തും ഈദ് ഗാഹുകൾ വ്യാപകമാണ്.
ഗൾഫ് നാടുകളിൽ ഗൾഫ് നാടുകളിലും മലയാളികൾ ഈദുഗാഹുകൾ സംഘടിപ്പിച്ച് വരുന്നു.
കുവൈത്തിലെ മലയാളികളായ വിശ്വാസികൾക്ക് വേണ്ടി ആദ്യമായി ഈദ് ഗാഹ് സംഘടിപ്പിച്ചത് കുവൈത്ത് ഇന്ത്യൻ ഇസ്ലാഹി സെൻററാണ്.
അബ്ബാസിയയിൽ നടന്ന ഈദുഗാഹിന് അബ്ദുൽ അസീസ് സലഫി നേതൃത്യം നൽകി അവലംബം
ഈനിഡ് ഇംഗ്ലീഷ് വിലാസം https://ml.wikipedia.org/wiki/Aeneid Greek Mythology Deities Primordial Titans Zeus Olympians Pan Nymphs Apollo Dionysus Sea-deities Earth-deities Heroes and heroism Heracles / Hercules ( Labors ) Achilles Hector ( Trojan War ) Odysseus ( Odyssey ) Jason Argonauts ( Golden Fleece ) Perseus ( Medusa Gorgon ) Pirithous ( Centauromachy ) Oedipus ( Sphinx ) Orpheus ( Orphism ) Theseus ( Minotaur ) Bellerophon ( Pegasus ) Triptolemus ( Eleusinian Mysteries ) Atalanta Hippomenes ( Golden apple ) Cadmus ( Thebes ) Pelops ( Ancient Olympic Games ) Daedalus ( Labyrinth ) Aeneas ( Aeneid ) Amphitryon ( Teumessian fox ) Narcissus ( Narcissism ) Meleager ( Calydonian Boar ) Related Satyrs Centaurs Dragons Demogorgon Religion in Ancient Greece Mycenaean gods ക സ തി Aeneas Flees Burning Troy , Federico Barocci , 1598 Galleria Borghese , Rome
വിർജിൽ (പ്യൂബ്ലിയസ് വെർജീലിയസ് മാരോ) ബി.സി 29-ആമാണ്ടിനും ബി.സി 19-ആമാണ്ടിനും ഇടയിൽ ലത്തീൻ ഭാഷയിൽ രചിച്ച ഇതിഹാസകാവ്യമാണ് ഈനിഡ് .
( Aeneid / ɪ ˈ n iː ɪ d / ; ലത്തീൻ : Aeneis [ae̯ˈneːɪs] ) 12 വാല്യങ്ങളുള്ള ഈ ഇതിഹാസം റോമാ സാമ്രാജ്യത്തിന്റെ ദേശീയ ഇതിഹാസമാണ്.
ഡാക്റ്റൈലിക ഷഡ്‌വൃത്തത്തിൽ (dactylic hexameter) 9,896 വരികളുള്ള ഇതിലെ ആദ്യത്തെ ആറ് വാല്യങ്ങൾ, നായകനായ ഈനിയസ് ട്രോയ് നഗരത്തിൽനിന്നും പോകുന്നതും ബാക്കി വാല്യങ്ങൾ ലാറ്റിനുകളുമായുള്ള യുദ്ധത്തെയും വർണ്ണിക്കുന്നു.
ലത്തീൻ ഭാഷയിലെ ഏറ്റവും വലിയ ഇതിഹാസകാവ്യമാണ് ഈനിഡ്.
ഹോമറിന്റെ ഇലിയാഡിലെയും കഥാപാത്രവുമായ ഏനിയസ്, ഈനിഡിൽ റോമുലസിന്റെയും റിമസിന്റെയും പിതാമഹനാണ്‌.
അവലംബം Map of Aeneas's journey
ഇക്സോറ സെന്റ് ജോനി ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഡിസംബർ മുതൽ തുടരുന്നു.
ഇംഗ്ലീഷ് വിലാസം https://ml.wikipedia.org/wiki/Ixora_st.
-johnii
പുഷ്പിക്കുന്ന സസ്യ ങ്ങളിലെ ഒരു വർഗ്ഗമാണ് ഇക്സോറ സെന്റ് ജോനി - Ixora st.-johnii .
ഫ്രെഞ്ച് പോളിനേഷ്യയിലെ ഹ്വൈൻ ദ്വീപിലാണ് ഇവ സാധാരണയായി കാണപ്പെടുന്നത്.
Ixora st.-johnii .
ഇക്സോറ സ്റ്റോക്കെസി ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഡിസംബർ മുതൽ തുടരുന്നു.
ഇംഗ്ലീഷ് വിലാസം https://ml.wikipedia.org/wiki/Ixora_stokesii
പുഷ്പിക്കുന്ന സസ്യങ്ങളിലെ ഒരു വർഗ്ഗമാണ് ഇക്സോറ സ്റ്റോക്കെസി - Ixora stokesii .
ഫ്രെഞ്ച് പോളിനേഷ്യയിലെ റപ-ഇറ്റിയിലാണ് ഇവ സാധാരണയായി കാണപ്പെടുന്നത്.
Ixora stokesii .
ഇക്സോറ സൗലിറേ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഡിസംബർ മുതൽ തുടരുന്നു.
ഇംഗ്ലീഷ് വിലാസം https://ml.wikipedia.org/wiki/Ixora_saulierei
പുഷ്പിക്കുന്ന സസ്യങ്ങളിലെ ഒരു വർഗ്ഗമാണ് ഇക്സോറ സൗലിറേ - Ixora saulierei .
തെക്കേ ഇന്ത്യയിലാണ് ഇവ സാധാരണയായി കാണപ്പെടുന്നത്.
Ixora saulierei .
ഇക്‌റാം അൻഥാകി ഇംഗ്ലീഷ് വിലാസം https://ml.wikipedia.org/wiki/Ikram_Antaki
പ്രമുഖ മെക്‌സിക്കൻ എഴുത്തുകാരിയാണ് ഇക്‌റാം അൻഥാകി ( English : Ikram Antaki ) ആദ്യകാല ജീവിതം
1948 ജൂലൈ ഒമ്പതിന് സിറിയയിലെ ഡമസ്‌കസിൽ ജനിച്ചു.
പുരാതന ഗ്രീകോ-റോമൻ നഗരമായ സിറിയൻ അന്റിയോകിലെ അവസാന ഗവർണറായിരുന്നു ഇവരുടെ മുത്തച്ഛൻ.
നാലാം വയസ്സിൽ ഫ്രഞ്ച് ഭാഷാ ഫ്രാൻസിസ്‌കൻസ് സ്‌കൂളിൽ ചേർന്നു.
ഉന്നത വിദ്യാഭ്യാസത്തിനുള്ള സർവ്വകലാശാല ബിരുദം നേടുന്നത് വരെ ഇവിടെ തുടർന്നു.
പിന്നീട്, കംപാരറ്റീവ് സാഹിത്യത്തിൽ പഠനം നടത്തുന്നതിന് ഫ്രാൻസിലേക്ക് കുടിയേറി.
പാരിസ് സർവ്വകലാശാലയിൽ നിന്ന് സോഷ്യൽ അന്ത്രോപോളജി, അറബ് നരവംശ ശാസ്ത്രത്തിലും പഠനം നടത്തി.
സ്പാനിഷ്‌ , ഫ്രഞ്ച് , അറബിക് ഭാഷകളിലായ 29 പുസ്തകങ്ങൾ പ്രസിദ്ധീകരിച്ചു.
മെക്‌സിക്കൊയിൽ താമസിക്കുന്ന കാലത്ത മെകസിക്കൻ ടെലിവിഷൻ, റേഡിയോ ചാനലുകളുമായി സഹകരിച്ച് പ്രവർത്തിച്ചു.
2000 ഒക്ടോബർ 31ന് മരണപ്പെട്ടു.
മെക്‌സിക്കൻ സിനിമാ നിർമ്മാതാവായ മരുവാൻ സോടോ അൻഥാകി മകനാണ്.
പ്രധാന കൃതികൾ El pueblo que no quería crecer , 2000.
( The people who didn't want to grow ) El espíritu de Córdoba .
( The spirit of Córdoba ) A la vuelta del milenio .
( To the turn of the millennium ) El Manual del ciudadano contemporáneo , 2000.
( Manual of the contemporary citizen ) അവലംബം
ഇഖവ് കൊസക് സാ ദുനാജ് ഇംഗ്ലീഷ് വിലാസം https://ml.wikipedia.org/wiki/Ikhav_Kozak_za_Dunaj Ikhav Kozak za Dunaji
ഉക്രേനിയൻ നാടോടി ഗാനങ്ങളിൽ ഒന്നാണ് "ഇഖാവ് കൊസക് സാ ദുനാജ്" (ഉക്രേനിയൻ: Їхав козак trans. The Cossack Rode beyond the Danube).
സെമെൻ ക്ലിമോവ്സ്കിയാണ് ഇത് എഴുതിയത്.
"ഷോൺ മിങ്ക" എന്ന പേരിൽ ജർമ്മനിയിലും ഇത് പ്രചാരത്തിലായി.
ക്രിസ്റ്റോഫ് ഓഗസ്റ്റ് ടൈഡ്ജിന്റെ "ഷോൺ മിങ്ക, ഇച്ച് മ്യൂ സ്കൈഡെൻ" എന്ന കവിതയുടെ ആദ്യ വാക്കുകളിൽ നിന്നാണ് ജർമ്മൻ തലക്കെട്ട് ലഭിച്ചത്.
രചനകൾ ഫ്രാൻസിസ്സെക് ലെസ്സൽ "ജിച്ചാവ് കൊസാക് സാ ദുനാജു" Op. 15 no. 1.
1814 പിയാനോയ്‌ക്കായുള്ള റഷ്യൻ തീമിൽ അപ്രധാനമായ എട്ട് വ്യതിയാനങ്ങൾ (പാശ്ചാത്യ പ്രൊഫഷണൽ സംഗീതത്തിലെ "മിങ്ക" ആദ്യകാല ഉദാഹരണം ) ലുഡ്‌വിഗ് വാൻ ബീറ്റോവൻ .
"ഷെയ്ൻ മിങ്ക, ich muss scheiden!"
ഓസ് ഡെൻ ലിഡെർൻ വെർചീഡെനർ വോൾക്കർ (വിവിധ രാജ്യങ്ങളുടെ ഗാനങ്ങൾ), നമ്പർ 16.
1816 ലുഡ്‌വിഗ് വാൻ ബീറ്റോവൻ.
"ഷെയ്ൻ മിങ്ക", ഫ്ലൂട്ട്, പിയാനോ എന്നിവയ്ക്കുള്ള വ്യതിയാനങ്ങളുള്ള പത്ത് നാഷണൽഎയർസ്, Op. 107, നമ്പർ 7.
1818–19 കാൾ മരിയ വോൺ വെബർ ഒൻപത് വ്യതിയാനങ്ങൾ സി മൈനറിൽ ഒരു റഷ്യൻ തീം "ഷോൺ മിങ്ക", Op. 40, J. 179 പിയാനോ കാൾ കെല്ലർ ജോഹാൻ നെപോമുക് ഹമ്മൽ അഡാഗിയോ, Variations and Rondo in A major, ഫ്ലൂട്ട് സെല്ലോയ്ക്കും പിയാനോയ്ക്കുമായി Op. 78 "ഷോൺ മിങ്ക" 1940 കളിൽ സ്പൈക്ക് ജോൺസ് "മിങ്ക" യുടെ സ്വിംഗ് പതിപ്പ് അമേരിക്കയിൽ രേഖപ്പെടുത്തി.
ഒരു ഉക്രേനിയൻ തീമിലെ യൂറി കസാക്കോവ് , വില്ലാർഡ് പാമർ വ്യതിയാനങ്ങൾ, Їхав козак ജിൽ ആൻ ജോൺസ് 1993-ൽ "മിങ്ക - റഷ്യൻ നാടോടി ഗാനം" വിന്റർ ആന്റ് ബെൽസ് തീം വരികളും ചേർത്ത് ക്രമീകരിച്ചു.
ഇത് സ്കൂൾ കുട്ടികളുടെ ഗായകസംഘങ്ങളിൽ പ്രചാരത്തിലായി അവലംബം
ഇഖ്ബാൽ മാസിഹ് ഇംഗ്ലീഷ് വിലാസം https://ml.wikipedia.org/wiki/Iqbal_Masih
ബാലവേലയുടെ ഇരയായിരുന്നപ്പോൾ  അതിനെതിരായി ശബ്ദമുയർത്തുകയും അതിൽ നിന്നും സ്വയം രക്ഷപെടുകയും അനവധി കുട്ടികളെ രക്ഷപെടുത്തുകയും ചെയ്ത് കുട്ടിക്കാലത്ത് തന്നെ മനുഷ്യാവകാശ പ്രവർത്തകനായി മാറിയ വ്യക്തിയാണ് പാകിസ്താൻകാരനായ ഇഖ്ബാൽ മാസിഹ് എന്ന ബാലൻ.
ലാഹോറിൽനിന്ന്	17 കി.
മീ അകലെ മുരീഡ്കെ എന്ന ഗ്രാമത്തിൽ ആണ് ഇഖ്ബാൽ മാസിഹ് ജനിച്ചത്.
മാതാപിതാക്കൾക്ക് ഇഖ്ബാലിനെ പഠിപ്പിക്കാനുള്ള കഴിവുണ്ടായിരുന്നില്ല.
അവർ അവരെ അടുത്തുള്ള കാർപ്പറ്റ് ഫാക്ടറിയിൽ ജോലിക്കായി ചേർത്തു.
തന്റെ അമ്മയുടെ ചികിത്സാർത്ഥം ഫാക്ടറിയിൽ നിന്നും വാങ്ങിയ തുക തിരിച്ചടക്കുന്നതിനു വേണ്ടി ഒരു അടിമയെപ്പോലെ ആ കുട്ടിക്കു പണിയെടുക്കേണ്ടി വന്നു.
രാവിലെ ആറുമണിമുതൽ, വൈകീട്ട് ആറു മണി വരെയായിരുന്നു ജോലി സമയം.
എന്നിട്ടും കടം തീർക്കാൻ ഇഖ്ബാലിനു കഴിഞ്ഞിരുന്നില്ല.
ഇഖ്ബാലിനെ പോലുള്ള ആയിരക്കണക്കിനു കുട്ടിത്തൊഴിലാളികൾ അടിമകളായാണ് ആ ഫാക്ടറിയിൽ ജോലി ചെയ്തിരുന്നത്.12 മണിക്കൂർ ജോലിയും കഴിഞ്ഞ് ബാക്കിയുള്ള സമയം കൈകാലുകളിൽ ചങ്ങലയിട്ട് കുട്ടികളെ ബന്ധിച്ചിരുന്നു.
പ്രാഥമികകാര്യങ്ങൾ നിർവ്വഹിക്കാൻ പോലും സൌകര്യമില്ലാത്ത ഫാക്ടറികളിൽ നരകതുല്യമായ ജീവിതമാണ് ഇഖ്ബാൽ മാസിഹും കൂട്ടരും നയിച്ചത്.
10-ആം വയസ്സിൽ ഇക്ബാൽ അവിടെ നിന്ന് രക്ഷപ്പെട്ടെങ്കിലും പിടികൂടപ്പെട്ടു.
പിടികൂടിയ കൈക്കൂലിക്കാരായ പോലീസുകാർ അതേ ഫാക്ടറിയിൽ തന്നെയാണ് അവനെ തിരികെ ഏൽപ്പിച്ചത്.
വീണ്ടും അവിടെ നിന്നും രക്ഷപ്പെടാൻ ശ്രമം നടത്തി.
ആ ശ്രമത്തിൽ ഇഖ്ബാൽ വിജയിച്ച് പുറത്ത് വന്ന ഇഖ്ബാൽ ബോണ്ടഡ് ലേബർ ലിബറേഷൻ ഫ്രണ്ട്(BLLF) സംഘടിപ്പിച്ച സ്വാതന്ത്ര്യദിനാഘോഷ പരിപാടിയിൽ കുട്ടികളുടെ അവകാശങ്ങളെക്കുറിച്ചുള്ള പ്രഭാഷണം കേൾക്കാനിടയാവുകയും അവിടെ ഫാക്ടറിയിൽ താനനുഭവിച്ച കൊടും ക്രൂരതകൾ ലോകത്തോട് വിളിച്ചുപറഞ്ഞു.
ഇത് പത്രങ്ങളിൽ വലിയവാർത്തയായി.
ഇത് പാകിസ്താനിൽ വലിയ ചലനങ്ങളുണ്ടാക്കി.
സമാനരീതിയിൽ പിഡിപ്പിക്കപ്പേടുന്ന 300 ഓളം  കുട്ടികളെ ഇഖ്ബാലിന്റെ സഹായത്തോടെ സർക്കാർ പിന്നീട് രക്ഷപ്പെടുത്തുകയുണ്ടായി.
നല്ലൊരു പ്രസംഗകനായ ഇഖ്ബാൽ ബാലവേക്കെതിരെ ശക്തമായ പ്രഭാഷണങ്ങൾ നടത്തുകയുണ്ടായി.
റീബോക് ഹ്യൂമൻ റൈറ്റ്സ് യൂത്ത് ഇൻ ആക്ഷൻ അവാർഡ് (Reebok Human Rights Youth in Action Award) 1994-ൽ ഇഖ്ബാലിന് ലഭിക്കുകയുണ്ടായി.
1995 ഏപ്രിൽ 16ന് 12-ആം വയസ്സിൽ കാർപ്പെറ്റ് മുതലാളിമാരുടെ ഗുണ്ടകളുടെ വെടിയുണ്ടകളേറ്റ ഇഖ്ബാൽ മാസിഹ് കൊല്ലപ്പെട്ടു.
കുടുംബത്തോടൊപ്പം ഈസ്റ്റർ ആഘോഷിക്കുകയായിരുന്നു സമയത്ത് മാസിഹിനുനേരെ അജ്ഞാതരായ കൊലപാതകികളായിരുന്നു വെടിയുതിർത്തത്.
ഇഖ്ബാലിന് ബാലവേലക്കെതിരെ പോരാടുന്ന ഒരു വക്കീൽ ആവണമെന്നായിരുന്നു ആഗ്രഹം.
ഫ്രീ ദി ചൈൽഡ്, ഇഖ്ബാൽ മാസിഹ് ഷഹീദ് ചിൽഡ്രൻ ഫൌണ്ടേഷൻ തുടങ്ങി വിവിധ ബാലാവകാശ സംഘടനകൾ രൂപംകൊള്ളാൻ പ്രേരണയായത് ഇഖ്ബാൽ മാസിഹിന്റെ ജീവിതം കണ്ടാണ്.
2009 ജനുവരിയിൽ ബാലവേല വിരുദ്ധ അവാർഡ് അമേരിക്കൻ സർക്കാർ ഏർപ്പെടുത്തി.
ലോകത്തിന്റെ വിവിധ ഭാഗങ്ങളിൽ ഇഖ്ബാൽ മാസിഹിന്റെ പേരിൽ സ്കൂളുകൾ സ്ഥാപിക്കപ്പെടുകയുണ്ടായി.
ഇഖ്ബാൽ മാസിഹിന്റെ ജീവിതം അടിസ്ഥാനമാക്കി ഫ്രാൻസിസ്കോ.
ഡി.അമാനോ ഇഖ്ബാൽ എന്ന ഒരു ലോക പ്രശസ്ത നോവലും എഴുതുകയുണ്ടായി.
ഇകർ കസിയ്യാസ്
ഇകർ കസിയ്യാസ് (ജനനം : മെയ് 20,1981) പോർച്ചുഗീസ് ക്ലബ്ബ് പോർതു, സ്പെയിൻ ദേശീയ ഫുട്ബോൾ ടീം എന്നിവയ്ക്കു വേണ്ടി കളിക്കുന്ന ഒരു ഗോൾ കീപ്പർ ആണ്.
സ്പാനിഷ് ക്ലബ്ബ് റിയൽ മഡ്രിഡിന്റെറ നായകനായിരുന്ന അദ്ദേഹം റിയലിനു വേണ്ടി 16 സീസണുകളിൽ ഗോൾവല കാത്തു.
റൗൾ ഗോൺസാലസ് (741) കഴിഞ്ഞാൽ റിയലിനായി ഏറ്റവുമധികം മത്സരങ്ങൾ കളിച്ചത് കസിയ്യാസ് (725) ആണ് .
2000-ൽ  പത്തൊൻപതാം വയസ്സിൽ സ്പെയിൻ ദേശീയ ടീമിനു വേണ്ടി അരങ്ങേറ്റം കുറിച്ചു.
സ്പെയിനിനു വേണ്ടി 167 മത്സരങ്ങളിൽ ജേർസി അണിഞ്ഞ അദ്ദേഹം, ഏറ്റവുമധികം മത്സരങ്ങൾ കളിച്ചിട്ടുള്ള യൂറോപ്യൻ കളിക്കാരനാണ്.
ഏക്കാലത്തെയും മികച്ച ഗോൾ കീപ്പർമാരിൽ ഒരാളായാണ് കസിയ്യാസിനെ കണക്കാക്കുന്നത് .
ഇഖാമ ഇംഗ്ലീഷ് വിലാസം https://ml.wikipedia.org/wiki/Iqama ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
നിസ്കാരത്തിന്റെ സമയമറിയിച്ചുകൊണ്ട് ബാങ്കുവിളിക്ക് ശേഷം നമസ്ക്കരിക്കുന്നതിന് തൊട്ടുമുമ്പ് നടത്തുന്നതാണ് ഇഖാമ ( അറബി : إقامة ‬ ) അഥവാ ഇഖാമത്ത് എന്ന പേരിലറിയപ്പെടുന്നത്.
ഇഖാമ എന്ന വാക്കിന് സ്ഥാപിക്കുക, നിലനിർത്തുക എന്നെല്ലാം അർത്ഥങ്ങളുണ്ട്.
ബാങ്കുവിളിയുടെ ലഘുരൂപമായ ഇഖാമത്തിന്റെ അവസാനഭാഗത്ത് ഒരു വാചകം കൂടുതലായി ഉണ്ട്.
സൗദി അറേബ്യയിൽ ജോലി ചെയ്യുന്ന വിദേശികൾക്ക് ഔദ്യോധികാമായി നൽകപ്പെടുന്ന തിരിച്ചറിയൽ രേഖയും ഇഖാമ എന്ന പേരിലാണ് അറിയപ്പെടുന്നത്.
ഇക്‌രിമഃ ഇംഗ്ലീഷ് വിലാസം https://ml.wikipedia.org/wiki/Ikrima_ibn_Abi_Jahl
ആദ്യകാലത്ത് ഇസ്‌ലാമിന്റെ ശത്രുപക്ഷത്ത് ആയിരുന്ന, പിന്നീട് പ്രവാചകൻ മുഹമ്മദിന്റെ അനുചരനായി മാറിയ സ്വഹാബി ആയിരുന്നു ഇക്‌രിമ ഇബ്‌നു അബൂ ജഹ്‌ൽ അംറ് ഇബ്‌നു ഹിഷാം ( അറബി : عكرمة بن أبي جهل ‬ ; 634 or 636) .